21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/7 
Γνωμοδότηση για την πρόταση κανονισμού (ΕΟΚ) του Συμβουλίου που τροποποιεί τον 
κανονισμό (ΕΟΚ) αριθ. .../86 περί κοινής οργανώσεως της αμπελο-οινικής αγοράς (') 
(87/C 105/04) 
Το Συμβούλιο αποφάσισε στις 16 Δεκεμβρίου 1986, σύμφωνα με τις διατάξεις του άρθρου 198 
της Συνθήκης για την ίδρυση της Ευρωπαϊκής Οικονομικής Κοινότητας, να ζητήσει από την 
Οικονομική και Κοινωνική Επιτροπή να γνωμοδοτήσει για την παραπάνω πρόταση. 
Το τμήμα γεωργίας, στο οποίο ανατέθηκε η προετοιμασία των σχετικών εργασιών, υιοθέτησε 
τη γνωμοδότηση του στις 18 Φεβρουαρίου 1987, με βάση την εισηγητική έκθεση του κ. 
Yverneau. 
Η Οικονομική και Κοινωνική Επιτροπή υιοθέτησε ομόφωνα κατά τη 244η σύνοδο της 
ολομέλειας της, που πραγματοποιήθηκε στις 25 και 26 Φεβρουαρίου 1987, την ακόλουθη 
γνωμοδότηση: 
1. Η ΟΚΕ διαπιστώνει ότι η πρόταση της Επιτροπής 
εντάσσεται στη λογική, αφενός μεν, της πράξης 
προσχώρησης της Ισπανίας στην Κοινότητα, και 
αφετέρου, της οριοθέτησης των αμπελουργικών ζωνών, 
όπως αυτή εφαρμόζεται σήμερα στην Κοινότητα, 
μολονότι δεν βασίζεται σε κανένα σαφές νομικό 
έρεισμα. 
2. Η ΟΚΕ διαπιστώνει ότι η οριοθέτηση δεν έγινε με 
σαφή τεχνικά κριτή ρια αλλά ότι ουσιαστικά επιβεβαίω­
σε την υπάρχουσα ρύθμιση των κρατών μελών. 
Επιθυμεί να υποβάλει η Επιτροπή σαφείς προτάσεις 
πριν από το 1990 με βάση εμπεριστατωμένες μελέτες οι 
οποίες να στηρίζονται σε δεδομένα σχετικά με τις 
κλιματολογικές και οικολογικές συνθήκες των διαφό­
ρων περιοχών της Κοινότητας. 
3. Είναι σαφές ότι το πρόβλημα της οριοθέτησης των 
αμπελουργικών ζωνών στην Ισπανία, καθώς και αργότε­
ρα στην Πορτογαλία, δεν θα είναι δυνατό να επιλυθεί 
οριστικά παρά μόνο στο πλαίσιο του νέου καταμερι­
σμού για ολόκληρη την Κοινότητα, στον οποίο η 
(') ΕΕ αριθ C 326 της 19. 12. 1986, σ. 6. Επιτροπή προτίθεται να προβεί, και για τον οποίο η 
Οικονομική και Κοινωνική Επιτροπή θα υποβάλει 
συστάσεις σε εύθετο χρόνο. 
4. Εν τω μεταξύ, η ΟΚΕ κρίνει ότι για την επίλυση 
του ισπανικού προβλήματος μέχρι το 1990, πρέπει να 
υπάρξει προσανατολισμός προς την αναζήτηση μιας 
ρεαλιστικής μεθόδου η οποία: 
— να μην προδικάζει με κανένα τρόπο τον μελλοντικό 
καταμερισμό των αμπελουργικών ζωνών ο οποίος 
προβλέπεται για το 1990 για ολόκληρη την Κοινότη­
τα, κυρίως όσον αφορά την οριοθέτηση των ζωνών, 
— να μην επηρεάζει δυσμενώς τις συνθήκες παραγωγής 
που επικρατούν σήμερα στο έδαφος της Ισπανίας, 
— να μην εισάγει διακρίσεις ανάμεσα στους ισπανούς 
αμπελουργούς και τους συναδέλφους τους της 
υπόλοιπης Ευρώπης. 
5. Η Οικονομική και Κοινωνική Επιτροπή εγκρίνει 
χωρίς επιφυλάξεις την προτεινόμενη τροποποίηση του 
άρθρου 15, παράγραφος 2, του βασικού κανονισμού 
(άρθρο 1, σημείο 2, της υπό εξέταση πρότασης της 
Επιτροπής). 
Βρυξέλλες, 25 Φεβρουαρίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση για την πρόταση για κανονισμό (ΕΟΚ) του Συμβουλίου σχετικά με το 
πρόγραμμα συντονισμού έρευνας και ανάπτυξης της Ευρωπαϊκής Οικονομικής Κοινότητας 
στον τομέα της έρευνας στην ιατρική και την υγεία (1987-1989) 
(87/C 105/05) 
Το Συμβούλιο αποφάσισε στις 17 Νοεμβρίου 1986, σύμφωνα με το άρθρο 198 της Συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική 
και Κοινωνική Επιτροπή να γνωμοδοτήσει για την παραπάνω πρόταση. 
Αριθ. C 105/8 Επίσημη Εφημερίδα των Ευρωπαϊκών Κοινοτήτων 21. 4. 87 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 3 Φεβρουαρίου 
1987 βάσει της εισηγητικής έκθεσης της κ. Heuser. 
Η ΟΚΕ εξέδωσε ομόφωνα κατά την 244η σύνοδο ολομέλειας της (συνεδρίαση της 25ης 
Φεβρουαρίου 1987) τη ακόλουθη γνωμοδότηση: 
Γενικές παρατηρήσεις 
1. Η ΟΚΕ συμφωνεί με την υποβολή ενός προγράμ­
ματος συντονισμού της ιατρικής έρευνας για την υγεία 
για τα έτη 1987 έως 1989. Τα τρία προηγούμενα 
συντονιστικά προγράμματα ενίσχυσαν με επιτυχία την 
ευρωπαϊκή έρευνα και επέδρασαν προς την κατεύθυνση 
της ενοποίησης της. 
1.1. Στα πλαίσια του COST (ευρωπαϊκή συνεργασία 
στον τομέα της επιστημονικής και τεχνικής έρευνας) 
υπήρχαν συμβάσεις συνεργασίας και με ευρωπαϊκά 
κράτη εκτός της Κοινότητας, με τον Καναδά καθώς και 
μια ανεπίσημη ανταλλαγή πληροφοριών με ιδρύματα 
των ΗΠΑ και της Ιαπωνίας. 
1.2. Το γεγονός ότι ο αριθμός των ιδρυμάτων που 
συμμετέχουν στο πρόγραμμα αυτό την έναρξη του 
πρώτου προγράμματος το 1978 ώς το τέλος του τρίτου 
προγράμματος το 1986 αυξήθηκε από 100 σε 1 400 
περίπου και ότι στο υπό συζήτηση πρόγραμμα αναμένε­
ται να συμμετάσχουν 2 000 έως 3 000 ομάδες έρευνας, 
δείχνει το ενδιαφέρον των ίδιων των ερευνητών για την 
ευρωπαϊκή συνεργασία. 
1.3. Η αύξηση του αριθμού των ιδρυμάτων που 
συμμετέχουν μπορεί να εξηγηθεί μόνο σε περιορισμένο 
βαθμό από τη διεύρυνση της Κοινότητας που σημειώ­
θηκε έκτοτε. Μεγαλύτερη σημασία είχε η επιτυχής 
διεξαγωγή των προγραμμάτων, πράγμα που άσκησε 
μεγάλη έλξη και παρακίνησε όλο και περισσότερα 
ιδρύματα να συμμετάσχουν. 
2.1. Αυτό πρέπει να υπογραμμισθεί ακόμη περισσό­
τερο, δεδομένου ότι η συμμετοχή στα προγράμματα για 
τις ομάδες ερευνητών και τα ιδρύματα δεν συνδυάζεται 
με τη διάθεση πιστώσεων για την έρευνα. Το πρόγραμμα 
εκτελείται αποκλειστικά μέσω συντονισμένων δρά­
σεων. Ο προϋπολογισμός της Κοινότητας επιβαρύνεται 
έτσι μόνο με τα έξοδα συντονισμού, δηλαδή τα έξοδα 
των συναντήσεων των ερευνητών που συμμετέχουν και 
του απαραίτητου για την Επιτροπή προσωπικού. 
Λαμβάνοντας υπόψη το περιορισμένο ύψος των δαπα­
νών και τη χρησιμότητα του συντονισμού αυτού καθώς 
και το γεγονός ότι έτσι περιορίζεται η επικάλυψη στην 
έρευνα, η Οικονομική και Κοινωνική Επιτροπή υπο­
στηρίζει και τις ανάγκες για πρόσληψη προσωπικού 
που συνδέονται με το πρόγραμμα. 
2.2. Το πλεονέκτημα των συντονισμένων δράσεων 
έγκειται στην εναρμόνιση των σχεδίων Ε-Α που 
υλοποιούνται στα κράτη μέλη, στην καλύτερη συγκρι-
σιμότητα μεθόδων και αποτελεσμάτων, στην παρακίνη­
ση για συνεργασία, δηλαδή συνοπτικά στη δημιουργία 
μιας ευρωπαϊκής συνείδησης των επιστημόνων που 
συμμετέχουν, δηλαδή εργάζονται με τον καλύτερο 
τρόπο προς την ενοποίηση της έρευνας. Η ιατρική και η 
έρευνα για την υγεία δεν βρίσκονται σε όλα τα κράτη 
μέλη και σε όλους τους τομείς στο ίδιο επίπεδο' οι 
συντονισμένες δράσεις μπορούν να συμβάλουν στην κάλυψη τέτοιων διαφορών μέσω αμοιβαίων επαφών των 
ερευνητικών ομάδων. 
3. Όσον αφορά τα τεχνικά μέσα του συντονισμού θα 
μπορούσαν να χρησιμοποιηθούν επωφελέστατα για το 
σκοπό αυτό οι νέες τεχνικές πληροφόρησης, όπως 
εφαρμόζονται για παράδειγμα στο πρόγραμμα IRIS. 
4. Προϋπόθεση για την επιτυχία του προγράμματος 
είναι ακόμη όπως τα κράτη μέλη προτείνουν στην 
Επιτροπή τη συμμετοχή όλων των ιδρυμάτων και 
ερευνητικών ομάδων που μπορούν να συνεργασθούν με 
πρόσφορο τρόπο στο σχετικό τομέα. Δεν θα πρέπει να 
πραγματοποιηθεί καμία περιοριστική προεπιλογή στα 
κράτη μέλη. 
5. Δυστυχώς πολύ λίγα είναι γνωστά για τον επιτυχή 
συντονισμό της έρευνας στην Κοινότητα και αυτό 
ισχύει τόσο για τους πολιτικούς φορείς αποφάσεων, 
όσο και για την κοινή γνώμη. Συνεπώς, η ΟΚΕ συνιστά, 
να καταβάλει η Επιτροπή περισσότερες προσπάθειες, 
για να υπάρξει καλύτερη πρόσβαση στα αποτελέσματα 
των ερευνητικών προγραμμάτων της και στην ωφέλεια 
τους για την Κοινότητα. Μικρό μέρος των για τα 
προγράμματα προβλεπομένων πιστώσεων θα πρέπει να 
χρησιμοποιηθεί για μια ενέργεια που θα έχει σαν στόχο, 
τα αποτελέσματα της έρευνας να καταστούν κατανοητά 
σε μια απλούστερη γλώσσα. 
Η ΟΚΕ συμφωνεί επίσης και με τα βασικά κεφάλαια του 
προγράμματος, αν και εν μέρει εμφανίζονται κάπως 
αυθαίρετα ή ίσως έχουν αναπτυχθεί με ιστορική 
προοπτική και οι αιτιολογικές σκέψεις για ορισμένα 
σημεία του προγράμματος δεν γίνονται εύκολα αντιλη­
πτές. Γι' αυτό η ΟΚΕ περιορίζεται μόνο σε μερικές 
παρατηρήσεις γενικής φύσης. 
5.1. Στο βασικό κεφάλαιο της έρευνας του καρκίνου 
ένας τομέας αφορά το «Εκπαιδευτικό πρόγραμμα 
έρευνας του καρκίνου ». Η ΟΚΕ συνιστά, όπως τουλάχι­
στον οι μισές από τις υποτροφίες που προβλέπονται να 
διατεθούν για την επιδημιολογία του καρκίνου η οποία 
στην Ευρώπη είναι υποαναπτυγμένη αλλά επιτακτικά 
απαραίτητη. 
5.2. Στον τομέα «Επιδημιολογική έρευνα» του 
βασικού κεφαλαίου έρευνας του καρκίνου θα πρέπει να 
συμπεριληφθούν ως περαιτέρω ερευνητικά σχέδια τα 
θέματα: «Οι λόγω εφαρμοσθείσης θεραπείας δευτερο­
γενείς καρκινοπάθειες» και «Οι ψυχικοί παράγοντες 
και ο καρκίνος». 
5.3. Η ΟΚΕ θεωρεί ως μη απαραίτητο τον τομέα 
«Ανάπτυξη των φαρμάκων» στο βασικό κεφάλαιο της 
έρευνας για τον καρκίνο στα πλαίσια αυτού του 
προγράμματος συντονισμού. Αφενός η έρευνα αυτή 
εντοπίζεται κυρίως στον τομέα της φαρμακευτικής 
βιομηχανίας, που διαθέτει το δικό της δίκτυο διεθνούς 
συνεργασίας. Αφετέρου κατά τα προσεχή έτη δεν 
αναμένεται από την ανάπτυξη κυτταροτοξικών φαρμά­
κων καμία ουσιαστική πρόοδος για τη θεραπεία του 
21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/9 
καρκίνου. Μάλλον τέτοια πρόοδος αναμένεται από τη 
βελτίωση της υφιστάμενης θεραπευτικής αγωγής ώστε 
να αποτρέπονται βλάβες που επέρχονται από την 
εφαρμοζόμενη θεραπεία. 
5.4. Η ΟΚΕ επικροτεί με έμφαση το γεγονός ότι η 
έρευνα για το AIDS καθίσταται ένα ιδιαίτερο βασικό 
κεφάλαιο, αν και θα μπορούσε καλύτερα να χαρακτηρι­
σθεί ως έρευνα για τη λοίμωξη HIV. Οπωσδήποτε στο 
βασικό αυτό κεφάλαιο θα πρέπει να προέχει ο συντονι­
σμός και η τόνωση της έρευνας στον τομέα των 
κοινωνιολογικών επιστημών και επιστημών συμπερι­
φοράς. 
5.4.1. Από τα αποτελέσματα της έρευνας αυτής θα 
εξαρτηθεί κυρίως, αν θα επιτευχθεί να ανακοπεί η 
δραματική αύξηση της λοίμωξης HIV κατά τα επόμενα 
έτη. Η κοινωνιολογική έρευνα πρέπει να δημιουργήσει 
την προϋπόθεση για ευρείας έκτασης και αποτελεσματι­
κά για τα κοινά προγράμματα για την αγωγή και αλλαγή 
συμπεριφοράς, χωρίς τα οποία η πορεία της επιδημίας 
είναι αδύνατο να επιβραδυνθεί. 
5.4.2. Υπάρχει έλλειψη επαρκών γνώσεων για την 
πραγματική σεξουαλική συμπεριφορά στις κοινωνίες 
των κρατών μελών της Κοινότητας, για την έκταση και 
τη συχνότητα της επικίνδυνης συμπεριφοράς, για τις δυνάμεις που διέπουν τη συμπεριφορά αυτή και την 
ανάπτυξη τους ως προϋποθέσεων για την εφαρμογή 
προγραμμάτων που θα αποβλέπουν στην αλλαγή 
συμπεριφοράς. Προγράμματα διαφώτισης, αγωγής και 
αλλαγής συμπεριφοράς θα πρέπει να εκτιμούνται και να 
δοκιμάζονται συγκριτικά μέσα στην Κοινότητα. 
5.4.3. Στον τομέα «Παρακολούθηση και πρόληψη 
της ασθένειας» του βασικού κεφαλαίου «Λοίμωξη 
HIV» ένα περαιτέρω σχέδιο θα πρέπει να αφορά τις 
μελέτες για την εξάπλωση της λοίμωξης, τη λανθάνου­
σα κατάσταση μεταξύ λοίμωξης και εμφάνισης της 
νόσου και των παραγόντων που συντελούν στην 
εμφάνιση της νόσου ύστερα από μια λοίμωξη. 
5.4.4. Αντίθετα δεν προκύπτει ότι ήδη έχει ωριμάσει 
ο χρόνος για την «Ανάπτυξη θεραπευτικών μελετών 
από πολλά κέντρα για την ασθένεια AIDS». 
6. Η ΟΚΕ τονίζει ακόμα μια φορά την υποστήριξη 
της προς το συντονιστικό πρόγραμμα έρευνας της 
ιατρικής στον τομέα της υγείας. Στα πλαίσια μελλοντι­
κών προγραμμάτων αυτού του είδους θα ήταν δυνατό να 
προβλεφθεί, σε επιμέρους τομείς, στους οποίους δεν 
υπάρχει επαρκής ερευνητική δραστηριότητα στα κράτη 
μέλη, η συστηματική κάλυψη ενδεχομένων κενών με 
έρευνα βάσει συμβάσεων. 
Βρυξέλλες, 25 Φεβρουαρίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση σχετικά με σχέδιο πρότασης για απόφαση του Συμβουλίου που αφορά τη 
δημιουργία κοινοτικού συστήματος ταχείας ανταλλαγής πληροφοριών σε περιπτώσεις 
ασυνήθιστα υψηλών επιπέδων ραδιενέργειας ή πυρηνικού ατυχήματος 
(87/C 105/06) 
Στις 3 Σεπτεμβρίου 1986, η Επιτροπή των Ευρωπαϊκών Κοινοτήτων αποφάσισε, σύμφωνα με 
τις διατάξεις της Συνθήκης για την ίδρυση της Ευρωπαϊκής Κοινότητας Ατομικής Ενέργειας 
και ιδίως του άρθρου 31, να ζητήσει από την Οικονομική και Κοινωνική Επιτροπή να 
γνωμοδοτήσει για την παραπάνω πρόταση. 
Το τμήμα ενέργειας, πυρηνικών θεμάτων και έρευνας, στο οποίο ανατέθηκε η προετοιμασία 
των εργασιών της ΟΚΕ υιοθέτησε τη γνωμοδότηση του στις 6 Φεβρουαρίου 1987 με βάση την 
έκθεση του K.Sa'iu. 
Κατά τη διάρκεια της 244ης συνόδου ολομέλειας της (συνεδρίαση της 25ης Φεβρουαρίου 
1987), η Οικονομική και Κοινωνική Επιτροπή υιοθέτησε (ομόφωνα με μια αποχή) την 
ακόλουθη γνωμοδότηση: